Έχοντας «επισκεφθεί» μέσω της έρευνάς μας διάφορους σταθμούς των Ελλήνων στην Αφρικανική ήπειρο, τελειώνουμε το ταξίδι μας με ακόμη μία χώρα του βόρειου τμήματός της, η οποία έχει σημαδευτεί, ίσως πιο έντονα από όλες, με το ελληνικό στοιχείο.\nΟ λόγος για την Λιβύη, όνομα με το οποίο οι αρχαίοι Έλληνες συνήθιζαν να καλούν ολόκληρο το βόρειο κομμάτι της συγκεκριμένης ηπείρου. Εμείς βέβαια θα αναφερθούμε στην Λιβύη, όπως είναι γνωστή σε όλους σήμερα.\nΌταν μάλιστα διατέλεσε βασιλιάς στην εν λόγω περιοχή ο Βάττος Β΄ ο Ευδαίμων προσχώρησαν επιπλέον Έλληνες από όλα τα μέρη της κυρίως Ελλάδας.\nΕξ’ ου και η πόλη Βερενίκη, που θα δούμε παρακάτω, η οποία πιθανόν ονομάστηκε έτσι από Μακεδόνες, οι οποίοι διέθεταν το ιδιαίτερο γλωσσικό ιδίωμα να προφέρουν το γράμμα «Φ» ως «Β».\nΈτσι το τοπωνύμιο Βερενίκη προέρχεται από το τότε γνωστό όνομα στην αρχαία Ελλάδα «Φερενίκη» (αυτή που φέρει την νίκη).\nΑπό την Βερενίκη προήλθε και το βερινίκιον στην ελληνιστική κοινή, το σημερινό δηλαδή βερνίκι.\nΜέσα σε διάστημα διακοσίων ετών, ιδρύθηκαν και άλλες πόλεις στην περιοχή.\nΜεταξύ αυτών η Βάρκη (σημ. Al Marj), οι Ευσπερίδες (αργότερα Βερενίκη, σημ. Βεγγάζη), η Αλ Μπάυντα , η Ταύχειρα (αργότερα Αρσινόη, σημ. Τόκρα) και η Απολλωνία (σημ. Susah), το λιμάνι της Κυρήνης.\nΜαζί με την Κυρήνη, ήταν γνωστές ως Πεντάπολις.\nΧρόνια μετά οι πόλεις συμπεριελήφθησαν στην Ρωμαϊκής Επικράτεια, διατηρώντας όμως τον ελληνικό χαρακτήρα τους. Ο αυτοκράτορας Διοκλητιανός διαίρεσε την Αυτοκρατορία και η Κυρήνη παραχωρήθηκε στο κράτος της Ανατολής ενώ το 455 π.Χ. πραγματοποιήθηκε εισβολή Δυτικών Δυνάμεων που προέβησαν σε βανδαλισμούς στην περιοχή, μέχρι που τους εκδίωξε ο Ιουστινιανός το 533 π.Χ.\nΗ πιο πυκνοκατοικημένη από ελληνικό πληθυσμό πόλη ήταν η Κυρήνη, η οποία ήταν χτισμένη σε προνομιακό σημείο. Υπάρχουν διάφορες θεωρίες για το πώς προήλθε το όνομά της.\nΣύμφωνα με τον Ησίοδο και τον Πίνδαρο, η Θεσσαλική Νύμφη Κυρήνη, κόρη του Βασιλιά των Λαπιθών, είχε αρπαγεί από τον Απόλλωνα, όταν αυτός την ερωτεύτηκε την ώρα που σκότωνε άοπλη ένα λιοντάρι. Αφού την άρπαξε λοιπόν, την μετέφερε στην λιβύη, όπου την υποδέχθηκε η Αφροδίτη. Έγινε «βασίλισσα» της χώρας και γέννησε τον γιο της, Αριστέα.\nΑπό την άλλη, σύμφωνα με τον Καλλίμαχο, η Κυρήνη, αδερφή της Λάρισας, ενώ βρισκόταν στην Λιβύη σκότωσε ένα λιοντάρι που λυμαινόταν την χώρα. Ως έπαθλο για το κατόρθωμά της έλαβε την διακυβέρνηση της περιοχής.\nΟ ναός του Καρνείου Απόλλωνα, η αρχαία πόλη της Κυρήνης, οι τάφοι των Βασιλέων είναι μερικά από τα γνωστότερα μνημεία της περιοχής, που βρίσκονται στο Βρετανικό Μουσείο. Έχει ανακαλυφθεί ακόμη θέατρο με ακέραια την ορχήστρα του, στοά με μήκος 118μ., την οποία κοσμούσαν 56 αγάλματα του Ηρακλή και του Ερμή, ναός αφιερωμένος στον Λύκαιο Δία, οι θέρμες του Ιουστινιανού και του Αδριανού, άγαλμα της Αφροδίτης και άγαλμα της Αθηνάς σε 100 αντίγραφα περίπου. Το πρωτότυπο άγαλμα ήταν δώρο του φιλέλληνα Αιγύπτιου Βασιλιά Άμασι.\nΗ Κυρήνη δεν είναι όμως η μοναδική πόλη που πιστοποιεί την ελληνική παρουσία στην Λιβύη. Υπάρχει ακόμη η Απολλωνία, πατρίδα του Μαθηματικού και Αστρονόμου Ερατοσθένη, οι Ευσπερίδες, που πήραν το όνομά τους από τον Κήπο των Εσπερίδων, τον οποίον γνωρίζουμε από τους άθλους του Ηρακλή, η Μεγάλη Λέπτις (είχει ονομαστεί Magna Leptis επί Ρωμαίων για να την ξεχωρίζουν από μία άλλη πόλη με το ίδιο όνομα) με τους 250 μαρμάρινους κίονες, τα Σάβρατα με τα ψηφιδωτά και τους αμέτρητους αρχαιοελληνικούς ναούς, κ.α.\nΌμως και κατά την οθωμανική περίοδο αρκετοί έλληνες -χριστιανοί είχαν καταφύγει στην περιοχή της Λιβύης και κυρίως στην πρωτεύουσά της, την Τρίπολη.\nΣήμερα συνεχίζει να ζει εκεί ένα τμήμα του τότε Ελληνισμού, καθώς οι απόγονοί τους δεν μπορεί να χάθηκαν. Κάποιοι από αυτούς πιθανόν έχουν εξισλαμιστεί και αγνοούν τις ρίζες τους. Αυτό όμως δεν αλλάζει την καταγωγή τους.\nΧαρακτηριστικό είναι το γεγονός ότι οι εκεί Έλληνες δεν σταματούν να τιμούν τις ιστορικές επετείους του Ελληνισμού, όπως έκαναν και πρόσφατα την 28η Οκτωβρίου.\nΗ Λιβύη, επομένως, συνιστά άλλον έναν σταθμό στο ατέρμονο ταξίδι των Ελλήνων σε όλον τον κόσμο. Βέβαια η Βόρεια Αφρική γενικότερα διακατέχεται έντονα από το ελληνικό στοιχείο, γεγονός που εύκολα διαπιστώνει κανείς αν ρίξει μία ματιά στα αρχαία οικοδομήματα των περιοχών, όπως το Μαρόκο, η Αλγερία, κλπ.\nΠολλοί προσπαθούν σήμερα, χρησιμοποιώντας κάθε μέσο, να αποδώσουν όλον αυτόν τον αρχαίο πλούτο, που χαρακτηρίζεται από την ελληνική απολλώνια αισθητική, στους Ρωμαίους!\nΕμείς θα διατυπώσουμε την εξής ερώτηση πάνω σε αυτό· γιατί οι Ρωμαίοι δεν έχτισαν θέατρα, βιβλιοθήκες, γυμνάσια, κλπ, και στην Κεντρική Ευρώπη ή την Βρετανία, τις οποίες κατείχαν εξίσου;\nΗ απάντηση είναι απλούστατη. Γιατί οι Ρωμαίοι, όπως ισχυρίζονταν και οι ίδιοι, μόλις ήρθαν σε επαφή με τους Έλληνες, τους διαπέρασε τέτοιο δέος για τον πολιτισμό τους, που τον υιοθέτησαν στο έπακρον. Ακόμα και όταν εδραιώθηκε η κυριαρχία τους, χρησιμοποίησαν τους ελληνογενείς πληθυσμούς της Μεσογείου για να κυβερνήσουν την αχανή αυτοκρατορία τους. Έτσι οι Έλληνες συνέχισαν να μεγαλουργούν και στην ρωμαϊκή περίοδο.\nΌσο και αν κάποιοι προσπαθούν να αφανίσουν το ελληνικό στοιχείο ή αλλιώς την ελληνική συμβολή -αν όχι δημιουργία- στον παγκόσμιο πολιτισμό, οι πέτρες είναι εκεί, έτοιμες να «διηγηθούν» την ιστορία τους σε όποιον είναι πρόθυμος να την ακούσει…


Η καραντίνα της επιστροφής καθορίζει την παραμονή των Βρετανών στη χώρα μας - ThessaliaEconomy\nΗ καραντίνα της επιστροφής καθορίζει την παραμονή των Βρετανών στη χώρα μας\n21 Αυγ 2020, 09:35\n«Είναι η πρώτη φορά σε 20 χρόνια δραστηριότητας στα ξενοδοχεία που οι κρατήσεις μας μέσα στον Αύγουστο κλείνουν ανά εβδομάδα, καθώς εξαρτώνται από τις αποφάσεις των χωρών προέλευσης των τουριστών να αφήσουν ανοιχτές τις χώρες τους για την επιστροφή ή να ξαναεπιβάλουν μια καραντίνα, που λειτουργεί αποτρεπτικά για οποιονδήποτε επισκέπτη», λέει στην «Καθημερινή» διευθυντής ξενοδοχείου από τη Χερσόνησο της Κρήτης. Χθες η TUI, μετά την απόφαση των φινλανδικών αρχών να επιβάλουν 15νθήμερη καραντίνα για τους Φινλανδούς που γυρίζουν από την Ελλάδα, ανακοίνωσε ακύρωση όλων των πτήσεών της έως τις 7 Σεπτεμβρίου. Προηγουμένως η νορβηγική κυβέρνηση είχε ανακοινώσει τη δική της 10ήμερη καραντίνα για όσους γυρίζουν από την Ελλάδα.\n«Αυτό που γίνεται», είπε μέλος της 27μελούς επιτροπής των καθηγητών Ιατρικής και Επιδημιολογίας, «είναι ότι όλες αυτές οι χώρες στις οποίες αναφέρεστε (Φινλανδία, Νορβηγία και Γερμανία) έχουν βάλει έναν “κόφτη” στα 20 ή στα 50 κρούσματα ανά 100.000 κατοίκους. Μόλις μια περιοχή ή μια χώρα περάσει αυτό το όριο, τότε δεν μπορούν πλέον να ισχύουν τα γενικά μέτρα, αλλά θα πρέπει να ισχύουν ιδιαίτερα μέτρα (καραντίνα, τεστ ή συνδυασμός )».\nΣτην Κρήτη, στην Κέρκυρα και στη Ρόδο ανέμεναν με αγωνία χθες το απόγευμα την αντίστοιχη βρετανική απόφαση. «Αν οι Βρετανοί επιστρέψουν στην καραντίνα 14 ημερών, για μας η σεζόν έχει τελειώσει», παραδέχθηκε μιλώντας στην «Καθημερινή» κυβερνητική πηγή. Οι τουρίστες από το Ηνωμένο Βασίλειο αποτέλεσαν φέτος τη μεγαλύτερη μερίδα επισκεπτών που ήρθαν στη χώρα μας. «Αν είμαστε γύρω στα 20 κρούσματα ανά 100.000 κατοίκους, και όχι πάνω από αυτά, έχουμε επιχειρήματα», είπε μια άλλη κυβερνητική πηγή.\nΤάσος Τέλογλου Καθημερινή


Έχει ανάψει το «λαμπάκι» του ρεζερβούαρ και το πρατήριο υγρών καυσίμων που βλέπεις μπροστά σου είναι… φαρμακείο; Η Audi προσφέρει τη λύση, αναζητώντας και βρίσκοντας τις χαμηλότερες τιμές στα πλησιέστερα βενζινάδικα. Η υπηρεσία ενσωματώνεται στο σύστημα Audi connect και θα είναι αρχικά διαθέσιμη στην οικογένεια του νέου Α3.\nΟ οδηγός μπορεί να αναζητήσει το φθηνότερο πρατήριο στην περιοχή όπου βρίσκεται το αυτοκίνητο κάθε στιγμή, πλησίον του προορισμού του ή σε οποιοδήποτε σημείο. Η λίστα διαμορφώνεται με κριτήριο είτε την τιμή είτε την απόσταση. Στη συνέχεια ορίζει το συγκεκριμένο βενζινάδικο ως τον προορισμό του και όλα γίνονται εύκολα.\nΜέσα στο επόμενο διάστημα, η συγκεκριμένη υπηρεσία θα γίνει διαθέσιμη στα μοντέλα A1, A4, A5, A6, A7, A8, Q3, Q5 και Q7. Απαιτείται το σύστημα πλοήγησης MMI Navigation plus και σύνδεση Bluetooth. Το Audi connect εμφανίζει επίσης πληροφορίες για την κίνηση σε πραγματικό χρόνο, προτείνοντας αλλαγή της διαδρομής όταν κριθεί απαραίτητο.[nggallery id=2403]


Λόιντ Όστεν: Ο πρώτος αφροαμερικανός υπουργός Άμυνας στην ιστορία των ΗΠΑ | Anatropi News\nTον διορισμό του απόστρατου στρατηγού Λόιντ Όστιν στη θέση του υπουργού Άμυνας επικύρωσε την Παρασκευή με συντριπτική πλειοψηφία η Γερουσία στις ΗΠΑ. Ο Όστιν είναι ο πρώτος Αφροαμερικανός στην ιστορία των ΗΠΑ που αναλαμβάνει επικεφαλής του Πενταγώνου. Ο διορισμός του εγκρίθηκε με 90 ψήφους υπέρ, πολύ περισσότερες από την απλή πλειοψηφία που χρειαζόταν, ενώ υπήρξαν μόνο δύο αρνητικές ψήφοι.\nΓερουσιαστές και από τα δύο κόμματα εξέφρασαν την ικανοποίησή τους, που ο Όστιν θα αναλάβει το υπουργείο Άμυνας, μόλις δύο ημέρες μετά την ορκωμοσία του Μπάιντεν στην προεδρία.\nΟ γερουσιαστής Τζακ Ριντ, ο επόμενος πρόεδρος της Επιτροπής Ενόπλων Δυνάμεων της Γερουσίας, επισήμανε τις πολλές προκλήσεις, με τις οποίες βρίσκεται αντιμέτωπη η χώρα, συμπεριλαμβανομένης της πανδημίας αλλά και του ανταγωνισμού με την Κίνα και τη Ρωσία.\nΝωρίτερα, το Κογκρέσο είχε εγκρίνει την εξαίρεση, με την οποία επιτράπηκε στον Όστιν να τεθεί επικεφαλής του Πενταγώνου, παρότι δεν έχουν περάσει ακόμη επτά χρόνια αφότου αποστρατεύτηκε, όπως απαιτείται.\nPrevious Article“Χτύπημα” και από AstraZeneca: Θα καθυστερήσει η παράδοση εμβολίων στην Ευρώπη\nNext Article Καλλιθέα: Υπέκυψε στα τραύματά της η 90χρονη που μαχαιρώθηκε από τον εγγονό της


Αλληλεγγύη στον Τάσο Θεοφίλου – Πορεία, Σάββατο 24 Ιούνη, 12μ., Μοναστηράκι | ΒΑΘΥ ΚΟΚΚΙΝΟ\nHome » Κοινωνία , Featured » Αλληλεγγύη στον Τάσο Θεοφίλου – Πορεία, Σάββατο 24 Ιούνη, 12μ., Μοναστηράκι\nΑλληλεγγύη στον Τάσο Θεοφίλου – Πορεία, Σάββατο 24 Ιούνη, 12μ., Μοναστηράκι\nΑπό ΒΑΘΥ ΚΟΚΚΙΝΟ , Τρίτη, 20 Ιουνίου 2017 | 11:46 μ.μ.\nΤο Σάββατο 24 Ιούνη, στις 12 το μεσημέρι, οργανώνεται από το Μοναστηράκι πορεία αλληλεγγύης στον αναρχικό κομμουνιστή Τάσο Θεοφίλου, η δίκη του οποίου σε δεύτερο βαθμό βαδίζει προς το τέλος της (στην επόμενη συνεδρίαση θα αγορεύσουν οι συνήγοροι υπεράσπισης και μετά θα αναμένεται η απόφαση του Πενταμελούς Εφετείου Κακουργημάτων).\n«Μπορεί να μην ήταν ο άνθρωπος στη ληστεία» είχε είπε πρωτόδικα ο «σεναριογράφος» της Αντιτρομοκρατικής Ε. Χαρδαλιάς. «Μπορεί να μη φόρεσε το καπέλο» είχε παραδεχτεί ο πρόεδρος του πρωτόδικου Μ. Χατζηαθανασίου. Παρά ταύτα, ο Τάσος Θεοφίλου καταδικάστηκε για τη ληστεία στην Πάρο και ως συνεργός στην ανθρωποκτονία του ταξιτζή Μίχα και ξαναδικάζεται ακόμα και για συμμετοχή στη ΣΠΦ, επειδή η εισαγγελία έκανε έφεση στην απαλλακτική γι’ αυτή την κατηγορία πρωτόδικη απόφαση. Οι μηχανισμοί έδειξαν αποφασισμένοι να στείλουν για πολλά χρόνια (ει δυνατόν και ισόβια) στη φυλακή τον αγωνιστή που στοχοποίησε η Αντιτρομοκρατική.\nΠοια είναι τα δεδομένα της ακροαματικής διαδικασίας;\nΚανένας από τους μάρτυρες κατηγορίας δεν αναγνώρισε τον Τ. Θεοφίλου ως έναν από τους αυτουργούς της ληστείας στην Πάρο. Το περιβόητο καπέλο, στο οποίο υποτίθεται ότι ανιχνεύτηκε DNA του Θεοφίλου, δεν είχε επιδειχτεί στους αυτόπτες μάρτυρες. Μόνον ένας κατέθεσε ότι του επιδείχτηκε! Οταν η Αντιτρομοκρατική εδέησε να στείλει το καπέλο στο δικαστήριο, κανένας από τους μάρτυρες δεν το αναγνώρισε ως το καπέλο που φορούσε ένας από τους δράστες. Καπέλο δε βρέθηκε στον τόπο που θανατώθηκε ο ταξιτζής Μίχας. Το καπέλο κατασκευάστηκε από την Αντιτρομοκρατική, όταν αυτή ανέλαβε την υπόθεση, παραμερίζοντας τις τοπικές αστυνομικές αρχές, που ως τότε την αντιμετώπιζαν ως κοινή ποινική υπόθεση.\nΣ’ αυτή την υπόθεση δεν έγινε πραγματική έρευνα για την ανεύρεση των δραστών, ενώ κάποια στιγμή η Αντιτρομοκρατική άλλαξε σκόπιμα τον προσανατολισμό της έρευνας. Κι όμως, στη δικογραφία υπάρχουν στοιχεία που αν ερευνώνταν θα μπορούσαν να συμβάλουν στο ξετύλιγμα του κουβαριού που οδηγεί στους δράστες. Η Αντιτρομοκρατική άλλαξε σκόπιμα τον προσανατολισμό της έρευνας, που είχε πάρει ένα συγκεκριμένο δρόμο, με βάση το υλικό που συγκεντρώθηκε, και αντί για την αναζήτηση των πραγματικών δραστών της ληστείας και της ανθρωποκτονίας, έκλεισε την έρευνα με τη σύλληψη του Τ. Θεοφίλου, τον οποίο ενοχοποίησε σαν ένα από τους δράστες.\nΓι’ αυτό πρέπει ν’ ακουστεί δυνατή η φωνή της αλληλεγγύης, η απαίτηση για πλήρη αθώωση του Τάσου Θεοφίλου, γιατί «δεν απεδείχθη η συμμετοχή του».


Βαξεβάνης>Το τεύχος αντιγράφηκε από πειρατές. ΟΧΙ από blogs. Από «Μεγάλα μαγαζιά»…\nIshkandar Raskolnick 27 Οκτωβρίου 2012 - 11:25 π.μ.\nΚαυγάς για μια χούφτα ευρώπουλα! Πώς αλλιώς να αντιληφθώ την κλάψα σας κ. Βαξεβάνη, αφού όλες οι δημοσιογραφικές δάφνες είναι έτσι ή αλλιώς δικές σας? Το λέω εγώ που είμαι φανατικός αναγνώστης του ΗΟΤ DOC από το πρώτο τεύχος και συνεχίζω.\nΚαι να σας πω κάτι και για τη μικρή δημοσιογραφική σας ομάδα: η λογική λέει ότι πρέπει να γίνει μικρότερη! Οι λίστες δεν είναι ευγενή αέρια για να διαρρέουν μόνες τους, έτσι δεν είναι? Αλλά αυτή η διαμάχη μεταξύ λήσταρχων και «λίσταρχων», συγνώμη, δε με συγκινεί…\nΜε -κατά τα άλλα- εκτίμηση για τη δουλειά σας στο ΗΟΤ DOC\nY.Γ. Αν έχει καμία σημασία, είχα αποφασίσει να μην αγοράσω το έκτακτο τεύχος του HOT DOC, πριν ακόμα διαρρεύσουν τα στοιχεία. Τα αρχεία των τραπεζών είναι στη θέση τους και χάρη στην Τρόικα Εξωτερικού το τραπεζικό απόρρητο έχει αρθεί εδώ και πολλούς μήνες, όπως ασφαλώς θα γνωρίζετε. Απλά χρειάζεται δουλειά λίγων βδομάδων για να συγκεντρωθούν οι κινήσεις όλων των τραπεζικών λογαριασμών και να συγκριθούν με τις φορολογικές δηλώσεις όλων μας. Τα υπόλοιπα είναι διάλογοι φτηνής οπερέτας.\nΚαλή σας νύχτα και καλή σας-μας τύχη.


Μιμίδης Γεώργιος Ευάγγελος | e-docs.gr\nΜιμίδης Γεώργιος Ευάγγελος\nΚ. Βάρναλη 130-132, Πετρούπολη\nΟ Μιμίδης Γεώργιος-Ευάγγελος είναι Ορθοπαιδικός Χειρουργός και επιμελητής της Ευρωκλινικής Αθηνών στην κλινική Ισχίου-Γόνατος υπό τον Διευθυντή Βασίλειο Σακελλαρίου. Έχει εκπαιδευτεί στην χειρουργική μεγάλων αρθρώσεων, την τραυματολογία και την ορθοπαιδική ογκολογία στα νοσοκομεία ΑΟΝΑ ¨Ο Άγιος Σάββας¨ και στην Α Ορθοπαιδική κλινική του Πανεπιστημίου Αθηνών στο νοσοκομείο Αττικόν.\nΈχει λάβει μεταπτυχιακό τίτλο σπουδών στα ¨Μεταβολικά νοσήματα των οστών¨ με εργασία πάνω στην ογκογενή οστεομαλακία.\nΈχει δημοσιεύσει εργασίες σε διεθνή και ελληνικά περιοδικά και έχει λάβει μέρος σαν ομιλητής σε πολλά συνέδρια.\nΑπό το 2015 ως το 2018 κατείχε θέση επιμελητή στο Νοσοκομείο Meditteranneo.\nΔιατηρεί ιδιωτικό ιατρείο στη Πετρούπολη.\nΜιμίδης Γεώργιος Ευάγγελος - Ακαδημαϊκοί Τίτλοι\nΜιμίδης Γεώργιος Ευάγγελος - Σεμινάρια\nΜιμίδης Γεώργιος Ευάγγελος -\n216.80.02.729 - 6932.53.62.20


Μυριέλλα Κουρεντή: «Σκέφτομαι τον γάμο και την οικογένεια» - tromaktiko\n22 Μαρτίου 2019 19:56\n«Μετάνιωσα που πλήγωσα ένα παιδί που ήμασταν μαζί. Ήμουν σε αβέβαιη ηλικία, αλλά είχα την ευκαιρία να ζητήσω συγγνώμη. Δεν ήθελα να τον πληγώσω. Κι όταν αργότερα μιλήσαμε και του ζήτησα συγγνώμη μου είπε πως κι εκείνος το προκάλεσε με την συμπεριφορά του. Γενικά, δεν μετανιώνω. Ό,τι κάνουμε, πρέπει να το ζήσουμε, για να μάθουμε». “\nΠροτίμησες ν” ακούσεις την ψυχή σου κάποιες φορές και να πεινάσεις σε εισαγωγικά;\n«Χτύπησε πριν ακόμα να έχω την δυνατότητα να γίνω μάνα. Από πολύ μικρή ονειρεύομαι οικογένεια, παιδιά. Αγαπώ πολύ τα παιδιά, περνώ τέλεια μαζί τους. Νομίζω πως είμαι ένα μεγάλο παιδί, ίσως γι” αυτό περνάω καλά μαζί τους».\n«Πάρα πολύ. Νομίζω ότι η ολοκλήρωση του ανθρώπου έρχεται και μέσα από ένα παιδί. Αλλά, δεν θέλω να το κάνω βιαστικά. Θέλω να είμαι σίγουρη και για τον σύντροφο μου, αλλά και για την κατάσταση στη ζωή μου. Ότι θα μπορώ να στηρίξω και να προσφέρω στο παιδί μου αυτά που προσέφεραν σε μένα οι γονείς μου. Θέλω ν” αποκτήσει μια σταθερότητα η οικονομική μου κατάσταση, αλλά και η ψυχική μου», λέει στο Χάι.


Οι ευεργετικές ιδιότητες της … μούντζας! Τι μπορεί να μας προσφέρει; - athinapoli.gr\nHome / Unlabelled / Οι ευεργετικές ιδιότητες της … μούντζας! Τι μπορεί να μας προσφέρει;\nΟι ευεργετικές ιδιότητες της … μούντζας! Τι μπορεί να μας προσφέρει;\nΠετάγεται μηχανάκι από στοπ. Ακούγεται δυνατό φρενάρισμα από αυτοκίνητο, που παραλίγο να το χτυπήσει. Ο οδηγός βγάζει το χέρι έξω από το παράθυρο, ανοίγει καλά την παλάμη και φωνάζει «Πάρ’ τα να μη στα χρωστάω».\nΠρόκειται για καθημερινό περιστατικό και διάλογο στους δρόμους, όπου η μούντζα (συν. φάσκελο), χαρίζεται αφειδώς και χωρίς χρωστούμενα. Μία από τις πλέον αγαπημένες χειρονομίες των Ελλήνων, που χρησιμοποιείται παντού για εκατομμύρια διαφορετικούς λόγους.\nΟι ρίζες της μούντζας\nΣύμφωνα με ερευνητές, η χειρονομία αυτή προέρχεται από την αρχαιότητα. Ήταν χαιρετισμός προς τον Ήλιο. Οι αρχαίοι σήκωναν τα χέρια τους με ανοιχτές τις παλάμες προς την πλευρά του ήλιου και έτσι επικαλούνταν το θεό τους.\nΠολλοί υποστηρίζουν ότι μούντζωναν και στα Ελευσίνια μυστήρια. Συνόδευαν τη χειρονομία με κατάρες προς το «κακό». Ίσως, γι’ αυτό πολλοί σκύβουν, όταν τους μουντζώνουν. Προσπαθούν να ξεφύγουν από τις κατάρες και την αρνητικότητα.\nΜια άλλη εκδοχή αναφέρει ότι στην αρχαιότητα, οι πολεμιστές που νικούσαν στη μάχη, άλειφαν το πρόσωπο των αιχμαλώτων τους που είχαν ηττηθεί, με περιττώματα.\nΗ επικρατέστερη εκδοχή είναι ότι η μούντζα, προέρχεται από το Βυζάντιο. Εφαρμοζόταν για ασήμαντα παραπτώματα, όπως οι μικροκλοπές και η μοιχεία. Έδεναν τον κατηγορούμενο σε ένα γαϊδούρι ανάποδα και το περιέφεραν στους δρόμους. Ο δικαστής έβαζε το χέρι του μέσα σε στάχτη και «μουτζούρωνε» το πρόσωπό του θύτη. Με αυτό τον τρόπο τον διαπόμπευαν και τον στιγμάτιζαν.\nΗ έννοια της μουντζούρας διατηρήθηκε και αργότερα. Λέγεται ότι στη διάρκεια της Τουρκοκρατίας, άφηναν το αποτύπωμα της παλάμης που είχε αλειφτεί με πίσσα, στην είσοδο των οίκων ανοχής, για να δείξουν ότι αυτά τα σπίτια ήταν ανήθικα.\nΜούντζα η «θεραπευτική»\nΤο «φασκέλωμα» είναι μια αυθόρμητη χειρονομία. Πρόκειται για μια κίνηση της γλώσσας του σώματος. Είναι μια άμεση και λιγότερο ελεγχόμενη έκφραση των συναισθημάτων. Πολλές φορές συνοδεύεται και με υβριστικές εκφράσεις.\nΠαρόλο που όλα αυτά θεωρούνται προσβλητικά, η επιστήμη λέει πως κάνουν καλό στην υγεία. Σύμφωνα με έρευνα που έγινε στο Λονδίνο, οι βρισιές μειώνουν τον πόνο.\nΟ επικεφαλής Richard Stephens έβαλε 67 φοιτητές να κρατήσουν τα χέρια τους κάτω από παγωμένο νερό. Στην πρώτη δοκιμασία, τους επέτρεψαν να βρίζουν για όσο έκαναν το πείραμα και στη δεύτερη φάση τους το απαγόρευσαν. Αυτό που παρατηρήθηκε ήταν ότι οι φοιτητές άντεξαν το παγωμένο νερό 40 δευτερόλεπτα παραπάνω όταν έβριζαν. Οι συμμετέχοντες δήλωσαν επίσης, ότι δεν ένιωθαν πόνο.\nΟ Stephens διαπίστωσε ότι, το βρίσιμο βοηθάει στην αντιμετώπιση δύσκολων καταστάσεων. Εκτονώνεται ο θυμός και το άγχος. Δημιουργεί το αίσθημα της ανακούφισης και βελτιώνει τη ψυχική κατάσταση, γιατί εξωτερικεύονται τα αρνητικά συναισθήματα.\nΚάπως έτσι λειτουργεί και η μούντζα για τους Έλληνες. Σύμφωνα με ψυχολόγους, οι χειρονομίες δείχνουν αυτά που δεν μπορούν ή δεν πρέπει να ειπωθούν. Εκφράζεται άμεσα το μήνυμα της αποδοκιμασίας και του θυμού, χωρίς πολλά λόγια. Αποβάλλονται από τον οργανισμό τα νεύρα και ο αρνητισμός και μεταφέρονται σε αυτόν που δέχεται τα… χρωστούμενα. Έτσι, λένε «καλύτερα να μουντζώσεις παρά να κάνεις τίποτα χειρότερο».\nΟι ευεργετικές ιδιότητες της … μούντζας! Τι μπορεί να μας προσφέρει; Reviewed by nxtypos on 3:30 μ.μ. Rating: 5


Τουρσί βούτυρο για το χειμώνα: συνταγές για μαγείρεμα χωρίς ξύδι και πώς να αλατίσετε το βούτυρο\nΤα κενά για το χειμώνα βούτυρο χωρίς ξύδι θα γίνουν ένα ιδιαίτερο πιάτο για τους λάτρεις των μανιταριών. Εξάλλου, δεν υπάρχει τίποτα πιο νόστιμο από τα μικρά, νεαρά μανιτάρια τουρσί. Στη ρωσική κουζίνα, περισσότερες από μία γιορτές ολοκληρώνονται χωρίς τουρσί ή αλατισμένο βούτυρο.\nΠώς να μαγειρέψετε βούτυρο για το χειμώνα χωρίς ξύδι, δεν γνωρίζει κάθε νοικοκυρά. Παραδοσιακά θεωρείται ότι το οξικό οξύ είναι το κύριο συστατικό της συντήρησης των μανιταριών. Ωστόσο, για όσους πάσχουν από παθήσεις του πεπτικού συστήματος, αυτό το συστατικό δεν συνιστάται. Για τέτοιους ανθρώπους, υπάρχει μια συνταγή για τουρσί βούτυρο χωρίς την προσθήκη ξυδιού. Αυτή η μέθοδος είναι επίσης ευεργετική και βολική, επειδή το τεμάχιο εργασίας αποθηκεύεται στο ψυγείο ή στο υπόγειο και από άποψη γεύσης δεν είναι σε καμία περίπτωση κατώτερο από το παραδοσιακό τουρσί με ξύδι.\nΠώς να μαγειρέψετε τουρσί βούτυρο για το χειμώνα χωρίς ξύδι\nΜερικές συνταγές για το μαγείρεμα βουτύρου για το χειμώνα χωρίς ξύδι θα βοηθήσουν κάθε νοικοκυρά να κάνει μια επιλογή. Μικρές φαντασιώσεις με ένα σετ μπαχαρικών και τουρσί βούτυρο θα σας εκπλήξουν με την κομψότητά τους.\n1,5 κιλό φρέσκο βούτυρο.\n100 g κρυσταλλική ζάχαρη;\n70 g αλάτι;\nΞεχωρίστε τα μανιτάρια, ξεφλουδίστε τη λιπαρή μεμβράνη και ξεπλύνετε καλά με νερό. Μεταφέρουμε σε κατσαρόλα, σκεπάζουμε με νερό, προσθέτουμε λίγο αλάτι και βράζουμε για 30 λεπτά. Τοποθετούμε τα μανιτάρια σε ένα σουρωτήρι για να φύγουν τα περιττά υγρά. Μοιράστε το κρύο λάδι σε αποστειρωμένα γυάλινα βάζα.\nΜαγείρεμα της μαρινάδας: ρίχνουμε νερό, προσθέτουμε κρυσταλλική ζάχαρη, αλάτι, τη δάφνη και τους κόκκους πιπεριού. Αφήνουμε να βράσει, αποσύρουμε από τη φωτιά και προσθέτουμε κιτρικό οξύ.\nΡίξτε την έτοιμη άλμη σε βάζα με μανιτάρια και τυλίξτε με μεταλλικά καπάκια. Σκεπάζετε με μια κουβέρτα, αφήνετε να κρυώσει εντελώς και μετά βγάλτε το σε δροσερό μέρος.\nΑυτό το είδος παρασκευής προτιμάται από πολλές έμπειρες νοικοκυρές και το θεωρούν πολύ νόστιμο.\nΠώς αλλιώς να κάνετε τουρσί βούτυρο χωρίς ξύδι;\nΠώς μπορείτε να κάνετε τουρσί boletus χωρίς ξύδι με άλλο τρόπο, διατηρώντας τη γεύση τους; Για αυτή τη συνταγή χρειαζόμαστε τα ακόλουθα φαγητά και μπαχαρικά:\n4 κ.σ. μεγάλο. κρυσταλλική ζάχαρη;\n1,5 κουτ (χωρίς διαφάνεια) κιτρικό οξύ.\nΜετά από ενδελεχή καθαρισμό, ξεπλύνετε το λάδι κάτω από τη βρύση. Εάν συναντήσετε μεγάλα δείγματα μανιταριών, πρέπει να κοπούν σε κομμάτια.\nΡίχνουμε το βούτυρο με το νερό, προσθέτουμε λίγο αλάτι και σιγοβράζουμε για 20 λεπτά. Ρίξτε σε ένα σουρωτήρι, ξεπλύνετε με χλιαρό τρεχούμενο νερό και ξαναγεμίστε με 1 λίτρο νερό. Αλατίζουμε και αφήνουμε τα μανιτάρια να βράσουν για 15 λεπτά.\nΒγάζετε το βρασμένο βούτυρο και το βάζετε σε στρώσεις σε βάζα, εναλλάξ με κρεμμύδι κομμένο σε μισούς δακτυλίους.\nΒάλτε ξανά το νερό που περίσσεψε από το μαγειρικό λάδι στη φωτιά, προσθέστε τη ζάχαρη, το πιπέρι, τη δάφνη και το κιτρικό οξύ.\nΠεριχύνουμε με τη μαρινάδα τα βάζα με τα μανιτάρια και τυλίγουμε σε ρολό. Γυρίστε τα καπάκια, τυλίξτε τα σε μια ζεστή κουβέρτα και αφήστε τα να κρυώσουν εντελώς. Ένα δείγμα βουτύρου μαριναρισμένο χωρίς ξύδι μπορεί να αφαιρεθεί μετά από μερικές εβδομάδες.\nΣυνταγές για τουρσί βουτύρου για το χειμώνα χωρίς ξύδι\nΕίναι γνωστό ότι η γεύση του βουτύρου εξαρτάται από τα συστατικά της μαρινάδας. Είναι κατά τη διάρκεια του βρασμού στη μαρινάδα που όλα τα μπαχαρικά συνδυάζονται με τα γευστικά χαρακτηριστικά των μανιταριών. Ως αποτέλεσμα, μπορείτε να έχετε μια καλή επιλογή συγκομιδής για το χειμώνα.\n0,5 κουτ κιτρικό οξύ;\n5 κόκκους μπαχάρι.\nΡίχνουμε τα βρασμένα μανιτάρια με 600 ml νερό, προσθέτουμε 1,5 κ.σ. μεγάλο. αλατίζουμε και μαγειρεύουμε για 10 λεπτά. Χρησιμοποιήστε μια τρυπητή κουτάλα για να πάρετε τα μανιτάρια και να τα βάλετε στα βάζα.\nΠροσθέστε πιπέρι, ζάχαρη, ψιλοκομμένο κρεμμύδι, σπόρους μουστάρδας και κιτρικό οξύ στο νερό που απομένει μετά την προσθήκη του λαδιού. Αφήνουμε τη μαρινάδα να βράσει για 5 λεπτά και ρίχνουμε τα μανιτάρια στα βάζα. Καλύψτε με μεταλλικά καπάκια και βάλτε σε ζεστό νερό για αποστείρωση. Αποστειρώστε τα βάζα με το κενό για 30 λεπτά, τυλίξτε τα, αφήστε τα να κρυώσουν σε θερμοκρασία δωματίου χωρίς να τα τυλίξετε.\nΟι πραγματικοί καλοφαγάδες που γνωρίζουν πολλά για τα παστά μανιτάρια προτιμούν συχνά το βούτυρο τουρσί χωρίς ξύδι. Και για να πάρουν τα μανιτάρια μια λεπτή και ευχάριστη γεύση, μπορείτε να προσθέσετε μερικές κουταλιές της σούπας μέλι στη μαρινάδα.\n1 κ.γ. μεγάλο. μέλι;\n4 κλωναράκια γαρύφαλλα?\n5 κόκκους μαύρο πιπέρι.\nΚόβουμε το ξεφλουδισμένο βούτυρο σε κομμάτια και προσθέτουμε άφθονο νερό. Βράζουμε 2 φορές για 10 λεπτά, αλλάζοντας κάθε φορά το νερό.\nΣτην τρίτη προσέγγιση, ρίξτε τα μανιτάρια με 500 ml νερό, αφήστε τα να βράσουν για 20 λεπτά, προσθέτοντας αλάτι, φύλλο δάφνης, γαρύφαλλο, κιτρικό οξύ, κόκκους πιπεριού και μέλι.\nΑποσύρουμε από τη φωτιά και αφήνουμε να βράσει για 20 λεπτά. Μοιράζουμε σε αποστειρωμένα βάζα και σφραγίζουμε με καπάκι. Καλύψτε με μια κουβέρτα, χωρίς να ξεχνάτε να ανακινείτε περιοδικά τα βάζα με το τεμάχιο εργασίας για μια ώρα.\nΑφήνουμε να κρυώσει εντελώς, μεταφέρουμε στο υπόγειο ή στο ψυγείο.\nΠώς να αλατίσετε το βούτυρο για το χειμώνα χωρίς ξύδι;\nΚάθε νοικοκυρά έχει τη δική της ιδέα για την ορθότητα του βουτύρου τουρσί: με ή χωρίς ξύδι. Ο καθένας έχει διαφορετικά γούστα και δεν υπάρχει ένας κανόνας για το τουρσί. Σε κάποιον αρέσει μια γλυκιά μαρινάδα, σε κάποιον - μια πιο αιχμηρή και πιο πικάντικη μαρινάδα. Ωστόσο, μπορείτε όχι μόνο να κάνετε τουρσί, αλλά και να αλατίσετε το βούτυρο για το χειμώνα χωρίς ξύδι.\n3 κιλά λάδι?\n1 μεγάλο κεφάλι σκόρδο?\n4 ομπρέλες άνηθο?\n5 φύλλα μαύρης σταφίδας?\nΧωρίζουμε σε 3 δόσεις το μπολέτο βρασμένο σε αλατισμένο νερό και ετοιμάζουμε ένα δοχείο για αλάτισμα.\nΚαλύψτε τον πάτο του ταψιού με μικρή ποσότητα αλατιού, προσθέστε από πάνω μανιτάρια, φύλλα μαύρης σταφίδας, άνηθο, κόκκους πιπεριού, πασπαλίστε με ψιλοκομμένο ή ψιλοκομμένο σκόρδο.\nΈτσι, σε στρώσεις, μοιράστε όλα τα μανιτάρια μαζί με τα καρυκεύματα. Τοποθετήστε το φορτίο πάνω από το βούτυρο, πιέζοντας προς τα κάτω το τεμάχιο εργασίας.\nΜετά από 24 ώρες απλώνουμε το boletus σε αποστειρωμένα βάζα, ρίχνουμε άλμη από το ταψί στο οποίο βρίσκονταν.\nΜοιράστε φυτικό λάδι σε κάθε βάζο με λάδια, κλείστε με σφιχτά πλαστικά καπάκια και τοποθετήστε το στο υπόγειο. Μπορείτε να αρχίσετε να τρώτε το τεμάχιο εργασίας σε δύο εβδομάδες.\nΈνα τέτοιο αλάτισμα για το χειμώνα χωρίς ξύδι θα γίνει μια πραγματική απόλαυση για την οικογένειά σας που έχει εκπληκτική γεύση. Εάν το δοκιμάσετε μία φορά, τότε το επόμενο - σίγουρα θα θέλετε να το επαναλάβετε.\nΜαριναρισμένα μανιτάρια - αυτό είναι ένα άξιο πιάτο από άποψη γεύσης. Αλλά το boletus μαριναρισμένο χωρίς ξύδι είναι ιδιαίτερα νόστιμο. Αυτό το υπέροχο ορεκτικό θα είναι μια υπέροχη προσθήκη στο γιορτινό τραπέζι.


Δύσκολα ο Αμβρακικός | Onsports.gr\nhome ΠοδόσφαιροΕρασιτεχνικόΕΠΣ Πρέβεζας - ΛευκάδαςΔύσκολα ο Αμβρακικός Κοινοποιήστε\nΔύσκολα ο Αμβρακικός\tΣυντάκτης: Χρυσόστομος Βουλγαρόπουλος Δημοσίευση: Δευτέρα, 21 Μαρτίου 2011 15.52\nΣτην κορυφή του Α΄ Ομίλου της Β΄ΕΠΣ Πρέβεζας-Λευκάδας παρέμεινε ο Αμβρακικός.\tΟ σύλλογος της Βόνιτσας επικράτησε δύσκολα με 1-0, του τελευταίου στη βαθμολογία Αυγερινού και παρέμεινε στην πρώτη θέση της βαθμολογίας με 47 βαθμούς. Στη δεύτερη θέση, βρίσκεται η Κατούνα που όμως στραβοπάτησε στην αναμέτρηση με τον ΑΟ Καρυάς, καθώς έφερε ισοπαλία με σκορ 1-1.\nΑναλυτικά τα αποτελέσματα και η βαθμολογία του Α΄Ομίλου της Β΄ΕΠΣ Πρέβεζας-Λευκάδας, με ένα μόνο κλικ, πατώντας ΕΔΩ.\tΚατηγορία: Ερασιτεχνικό - ΕΠΣ Πρέβεζας - Λευκάδας


Ransomware & Cryptoware: οδηγίες πρόληψης για το μέσο χρήστη - CyberSecurity\nHome / How to / Ransomware & Cryptoware: οδηγίες πρόληψης για το μέσο χρήστη\nΈρευνες μεγάλων εταιρειών, στατιστικά στοιχεία από τις ανά τον κόσμο διωκτικές αρχές αλλά και η βιωματική εμπειρία όλων μας στο Διαδίκτυο συνηγορούν σε ένα πράγμα: τους τελευταίους μήνες έχει αυξηθεί δραματικά το κακόβουλο λογισμικό που κυκλοφορεί στον κυβερνοχώρο και πιο πολύ δύο συγκεκριμένες μορφές του, το ransomware και το cryptoware.\nΒασική ιδέα αυτού του τύπου λογισμικού είναι η «αρπαγή» δεδομένων των χρηστών, η κρυπτογράφησή τους και εν συνεχεία η απαίτηση καταβολής «λύτρων». Με αυτό τον τρόπο οι κυβερνοεγκληματίες μπορούν να έχουν άμεσο χρηματικό όφελος, απ’ ευθείας από τα θύματα του κακόβουλου λογισμικού. Το λογισμικό αυτό, άλλωστε, γίνεται όλο και πιο πολύπλοκο, π.χ. μέσω της χρήσης αλγορίθμων ασύμμετρης κρυπτογράφησης – κάτι που πρακτικά καθιστά ανθρωπίνως αδύνατη την ανάκτηση των δεδομένων με τεχνικές reverse engineering ή brute force.\nΠαρά το γεγονός, ωστόσο, ότι το εν λόγω λογισμικό είναι «πανίσχυρο», οι μέθοδοι που χρησιμοποιούν οι κυβερνοεγκληματίες για τη διάδοσή του ransomware και του cryptoware παραμένουν απελπιστικά προβλέψιμες! Άρα, ακολουθώντας απλές και – λίγο έως πολύ – γνωστές σε όλους μας συμβουλές, μπορούμε να παραμείνουμε προστατευμένοι από αυτού του είδους την απειλή.\nΝέες απειλές – παλιές μέθοδοι διάδοσης\nΜεταξύ των γνωστών μεθόδων «μετάδοσης» του κακόβουλου λογισμικού τύπου ransomware ή cryptoware συγκαταλέγεται η αποστολή μηνυμάτων ηλεκτρονικού ταχυδρομείου με συνημμένα «ύποπτα» αρχεία (CryptoLocker, TorrentLocker ή CTB-Locker).\nΑμέσως μετά την εγκατάστασή του στον υπολογιστή του θύματος, το λογισμικό θα κρυπτογραφήσει τα δεδομένα του θύματος και θα απαιτήσει την πληρωμή ενός μεγάλου χρηματικού ποσού ώστε το θύμα να λάβει έναν μοναδικό κωδικό για την αποκρυπτογράφηση των πληροφοριών. Βέβαια, ο κωδικός θα λειτουργήσει μόνο για τον υπολογιστή του θύματος και όχι για κάποιο άλλο μολυσμένο σύστημα.\nΓι’ αυτό, λοιπόν, το cybersecurity.gr, σας παρουσιάζει μια σειρά από μέτρα προστασίας που θα σας βοηθήσουν να προλάβετε μια μόλυνση από ransomware ή cryptoware, ή τουλάχιστον να ελαχιστοποιήσετε τις συνέπειες αυτής. Το βασικό «εργαλείο» μας που πρέπει να προστατεύσουμε είναι το ηλεκτρονικό μας ταχυδρομείο.\n1. Μην αναρτάτε δημόσια στο Διαδίκτυο τη διεύθυνση του ηλεκτρονικού σας ταχυδρομείου\nΠλέον οι κυβερνοεγκληματίες χρησιμοποιούν λογισμικό που συλλέγει αυτόματα διευθύνσεις ηλεκτρονικού ταχυδρομείου που βρίσκονται σε κοινή θέα σε ιστοσελίδες στο Διαδίκτυο (π.χ. forums). Το λογισμικό δημιουργεί μια εκτενέστατη λίστα διευθύνσεων ηλεκτρονικού ταχυδρομείου που εν συνεχεία μπορεί να χρησιμοποιηθεί προκειμένου οι κάτοχοι των λογαριασμών να λάβουν ανεπιθύμητη αλληλογραφία, μηνύματα με περιεχόμενο διαφημιστικό, κακόβουλο λογισμικό ή μηνύματα σχετιζόμενα με επιθέσεις phishing.\nΑξίζει να αναφερθεί ότι όταν στέλνουμε μήνυμα σε πολλούς παραλήπτες και δε χρησιμοποιούμε το πεδίο bcc (δηλαδή «κρυφή κοινοποίηση»), τότε η λίστα παραληπτών είναι ορατή σε όλους τους παραλήπτες. Περαιτέρω, αν αυτό γίνεται αλυσιδωτά, τότε ένας τελικό παραλήπτης του μηνύματος θα έχει στη διάθεσή του μια αρκετά μεγάλη λίστα με έγκυρες διευθύνσεις ηλεκτρονικού ταχυδρομείου – που φυσικά μπορούν να χρησιμοποιηθούν με τον τρόπο που προαναφέρθηκε.\n2. Ελέγξτε το περιεχόμενο των μηνυμάτων που λαμβάνετε και στέλνετε\nΕίναι επιβεβλημένο να ελέγχουμε το περιεχόμενο των μηνυμάτων που λαμβάνουμε μέσω ηλεκτρονικού ταχυδρομείου. Τόσο το περιεχόμενο όσο και τα επισυναπτόμενα αρχεία μπορεί να σχετίζονται με κακόβουλο λογισμικό.\nΓια το λόγο αυτό, οφείλουμε να ελέγχουμε τον αποστολέα του μηνύματος, να μην κλικάρουμε σε συνδέσμους που εμπεριέχονται στο μήνυμα και να μην ενθουσιαζόμαστε από τυχόν ανέλπιστες προσφορές και ευκαιρίες που μας «διαφημίζονται».\nΕξίσου μεγάλη προσοχή χρειάζεται να δείχνουμε και κατά την αποστολή email, ώστε να μη στείλουμε μηνύματα που δεν πρέπει (π.χ. με εμπιστευτικές πληροφορίες) σε λάθος παραλήπτες. Υπάρχει, επίσης, η εκδοχή κακόβουλο λογισμικό να αποστέλλεται εν αγνοία μας στη λίστα των επαφών μας – εφόσον έχει μολυνθεί προηγουμένως ο υπολογιστής μας.\n3. Χρησιμοποιήστε προγράμματα προστασίας από κακόβουλο λογισμικό\nΈνα πρόγραμμα προστασίας από κακόβουλο λογισμικό είναι απαραίτητο σε κάθε υπολογιστή, με δεδομένο τον απίστευτα μεγάλο αριθμό κακόβουλων αρχείων που καθημερινά διακινούνται στο Διαδίκτυο και μέσω του ηλεκτρονικού ταχυδρομείου.\nΑν από λάθος μας ή λόγω περιορισμένων γνώσεών μας, ένα κακόβουλο αρχείο «κατέβει» στον υπολογιστή μας και προσπαθήσει να εγκατασταθεί ή να εκτελέσει κάποιες εντολές, τότε το λογισμικό προστασίας θα σημάνει συναγερμό! Αυτό, βέβαια, με την προϋπόθεση ότι είναι διαρκώς ενημερωμένο και έχουν γίνει οι σωστές ρυθμίσεις.\nΤο πρόβλημα, μολαταύτα, δεν εντοπίζεται μόνο σε υπολογιστές. Έχουμε δει κακόβουλο λογισμικό σχεδιασμένο να λειτουργεί σε φορητές συσκευές, όπως smartphones και tablets. Συνεπώς, αντίστοιχα προγράμματα προστασίας πρέπει να έχουμε εγκατεστημένα και στις φορητές μας συσκευές – από τη στιγμή που τις χρησιμοποιούμε πλέον ως υπολογιστή.\n4. Ενημερώνετε τακτικά το λειτουργικό σας σύστημα, τα προγράμματα και τις εφαρμογές\nΗ ενημέρωση του λογισμικού είναι απαραίτητη για την πρόληψη από μολύνσεις. Στο λογισμικό antivirus θα πρέπει η βάση δεδομένων των ιών να ενημερώνεται διαρκώς, ενώ θα πρέπει να έχουν γίνει και οι κατάλληλες ρυθμίσεις για προστασία σε πραγματικό χρόνο – και όχι μόνο μέσα από περιοδικούς ελέγχους του συστήματός μας.\nΕξίσου σημαντικό ρόλο παίζει η αυθεντικότητα του λογισμικού που «κατεβάζουμε» και εγκαθιστούμε στα συστήματά μας. Μπορεί τα μηνύματα ηλεκτρονικού ταχυδρομείου να χρησιμοποιούνται αρκετά συχνά για τη διάδοση κακόβουλου λογισμικού, όμως συχνά διαπιστώνεται ότι οι εγκληματίες έχουν «κρύψει» κακόβουλο λογισμικό σε ιστοσελίδες που επισκεπτόμαστε ή σε λογισμικό και εφαρμογές που χρησιμοποιούν συχνά οι χρήστες.\n5. Διατηρείστε αντίγραφα των πληροφοριών σας σε εξωτερικές συσκευές\nΗ διατήρηση αντιγράφων ασφαλείας των δεδομένων σας είναι, θα μπορούσαμε να πούμε, το τελευταίο σας καταφύγιο όταν το σύστημά σας μολυνθεί από κακόβουλο λογισμικό. Έτσι, όταν σε εξωτερικές συσκευές έχετε κρατήσει αντίγραφα των αρχείων και πληροφοριών σας που θεωρείτε «πολύτιμα», το πρόβλημα της «μόλυνσης» του συστήματος από ransomware ή cryptoware μπορεί να λυθεί με το γνωστό σε όλους μας «format» – και όχι με την καταβολή «λύτρων» στους κυβερνοεγκληματίες.\nΈνας συνδυασμός ενημέρωσης, καλών πρακτικών και εργαλείων ασφάλειας\nΑσπίδα, συνεπώς, για την προστασία των συστημάτων μας από κακόβουλο λογισμικό τύπου ransomware ή cryptoware αποτελούν η σωστή ενημέρωση, η χρήση λογισμικού προστασίας και οι βέλτιστες πρακτικές που αναλύθηκαν νωρίτερα.\nΟι πιθανότητες να πέσουμε θύματα του ransomware ή του cryptoware είναι αρκετά μεγάλες, άρα οφείλουμε να είμαστε σωστά ενημερωμένοι και να λάβουμε τα μέτρα μας για να αποφύγουμε τα χειρότερα ή τουλάχιστον να μειώσουμε στο ελάχιστο τις «απώλειες».\nΑκολουθήστε τις 5 απλές «οδηγίες» που σας παρουσίασε το cybersecurity.gr και θα διαπιστώσετε ότι δεν έχετε να φοβηθείτε απολύτως τίποτα!\nTags CRYPTOWARE RANSOMWARE\nPrevious Virus & malware: είναι το ίδιο;\nNext ENISA: Cyber Security & Privacy Challenges for Law Enforcement\nΗ Google έχει αναλάβει τη δέσμευση να κάνει διαρκώς το Διαδίκτυο ένα καλύτερο και ασφαλές …


Εθνόσημο της Ελλάδας - Βικιπαίδεια - Ethnoshmo thς Elladaς - Bikipaideia\nΤο εθνόσημο της Ελληνικής Δημοκρατίας αποτελείται από ένα κυανό θυρεό που σχηματίζει μία αιχμή στο μέσο της κάτω πλευράς του. Στη μέση ο θυρεός φέρει έναν λευκό σταυρό ο οποίος περιβάλλεται εξ ολοκλήρου από δύο κλαδιά δάφνης.\nΤο εθνόσημο ζωγραφίζεται ή υφαίνεται, κυρίως πάνω στα πηλίκια, στις στολές ή στα κουμπιά των στρατιωτικών, των οργάνων των σωμάτων ασφαλείας κλπ.\nΤο ελληνικό «εθνικό σημείο» προβλέφθηκε από το Προσωρινό Πολίτευμα της Ελλάδος (Σύνταγμα της Επιδαύρου της 1ης Ιανουαρίου 1822) και καθορίστηκε με διάταγμα στις 15 Μαρτίου του ίδιου έτους. Τα γνωρίσματά του ήταν το κυανό και λευκό χρώμα και το κυκλικό σχήμα. Το ελληνικό εθνόσημο υπέστη πολλές, μέχρι σήμερα, μεταβολές στο σχήμα και στις παραστάσεις μετά την πρώτη καθιέρωσή του, κυρίως εξαιτίας των πολιτειακών μεταβολών.\nΤο πρώτο ελληνικό εθνόσημο έφερε έμβλημα την Αθηνά και την κουκουβάγια και μετά την άφιξη του Καποδίστρια προσετέθη και ο φοίνικας σαν σύμβολο αναγέννησης. Κατά τη διάρκεια της βασιλείας του Όθωνα, το βασιλικό έμβλημα, με τα δυο στεφανωμένα λιοντάρια που κρατούσαν το θυρεό με το βασιλικό στέμμα, έγινε το εθνόσημο του κράτους. Τα βαυαρικό έμβλημα αντικαταστάθηκε από το δανικό μετά την άφιξη του Γεωργίου του Α΄. Μετά την ανακήρυξη της δημοκρατίας το 1924 το εθνόσημο είχε απλή μορφή λευκού σταυρού πάνω σε γαλάζιο πλαίσιο. Το δανικό έμβλημα επανήλθε με την επαναφορά της βασιλείας μέχρι το 1967.\nΤο εθνόσημο του 1975 ορίστηκε με τον Νόμο 48 (ΦΕΚ Α΄ 108/7.6.1975) και σχεδιάστηκε από τον χαράκτη Κώστα Γραμματόπουλο.\nΤο εθνόσημο όπως φέρεται στα πηλίκα των Ενόπλων Δυνάμεων


Γιορτή των Φώτων: Η καλύτερη αφορμή για να ζήσεις μια off-road εμπειρία\n20/12/2017, 14:28 12\nΉρθε η ώρα να μπεις στην παρέα των «ψηλών»\nΌλα όσα πρέπει να ξέρεις για το PEUGEOT 5008 SUV νέας γενιάς για να κάνεις… εντυπωσιακή «επέλαση» στους δρόμους\nΓιατί ένα Peugeot 2008 υπερέχει σε όλους τους τομείς\nΘες να συνδυάζεις τις αρετές ενός Crossover με τα δυναμικά χαρακτηριστικά οδήγησης της γαλλικής σχολής; Η Peugeot έχει τη λύση!\nΤα roadtrips στην Ελλάδα είναι μοναδικά και οι γιορτές των Χριστουγέννων είναι η καλύτερη αφορμή για να πιάσεις το τιμόνι και να οδηγήσεις «δυναμικά» ή «χαλαρά» παρέα με αγαπημένα πρόσωπα\n«Τι θα γινόταν αν σταματούσες να ζεις μόνο το Σαββατοκύριακο και προσπαθούσες να ζεις κάθε μέρα; Έχουμε μόνο μια ζωή έτσι όπως είμαστε σήμερα και μια ζωή για να είμαστε οι άνθρωποι που θέλουμε να είμαστε. Μια ζωή για να ανακαλύψεις όσα περισσότερα μπορείς σε αυτό τον κόσμο. Μπορείς να συνεχίσεις να κάνεις τα ίδια πράγματα ξανά και ξανά, αλλά σε πέντε χρόνια από τώρα θα κοιτάς πίσω και θα αναρωτιέσαι πού χάθηκε ο χρόνος σου. Τι θα γινόταν αν άλλαζες και ξεκινούσες να ταξιδεύεις; Ένα νέο κεφάλαιο ανοίγει στη ζωή σου και μόλις ξεκινήσει δεν θα είσαι ποτέ ξανά είσαι το ίδιο άτομο. Τα ταξίδια σε αλλάζουν, σε εξελίσσουν».\nΤο παραπάνω -viral- ποστ διαβάσαμε στα social media πριν λίγες ημέρες και χαμογελάσαμε. Όχι γιατί περιγράφει κάτι αστείο, αλλά γιατί μέσα σε περίπου 100 λέξεις συμπυκνώνει τις συνθήκες της σύγχρονης ζωής που περιορίζουν την ενεργητικότητα μας σε μόλις δυο μέρες. Όσο ζεις μαθαίνεις, λένε. Όσο ταξιδεύεις μαθαίνεις περισσότερα θα συμπληρώσουμε εμείς, συμφωνώντας απόλυτα με την ανάρτηση που δικαιολογημένα απέσπασε χιλιάδες likes και κοινοποιήσεις στο Facebook.\nΟι περισσότεροι θα σκεφτούν τα ταξίδια ανά τον κόσμο και τη δυσκολία που ενδεχομένως αντιμετωπίζουν να τα οργανώσουν λόγω καθημερινών υποχρεώσεων. Αλλά ποιος είπε ότι μόνο τα μακρινά μέρη της Γης μπορούν να αποτελέσουν ιδανικούς προορισμούς για αξέχαστες εμπειρίες; Η Ελλάδα προσφέρει αμέτρητες επιλογές για εξορμήσεις, ικανές να μετατρέψουν (ακόμα και) ένα κοινό Σαββατοκύριακο σε ανεξίτηλη ανάμνηση.\nΑπό την Πελοπόννησο με τα γραφικά ορεινά χωριά και τα δαιδαλώδη καλντερίμια, την Ήπειρο με τις -μοναδικής φυσικής ομορφιάς- διαδρομές, τη Θεσσαλία με τα εντυπωσιακά κινηματογραφικά σκηνικά και τη Βόρεια Ελλάδα με τα μαγευτικά τοπία που απλώνονται αμφιθεατρικά στα υψόμετρα των ορεινών όγκων της, η χώρα μας είναι «τουριστικά» ανεξάντλητη. Το μόνο που απαιτεί είναι καλή παρέα και το κατάλληλο μέσο για να την εξερευνήσεις. Τα roadtrips στην Ελλάδα είναι μοναδικά και οι γιορτές των Χριστουγέννων είναι η καλύτερη αφορμή για να πιάσεις το τιμόνι στα χέρια σου και να οδηγήσεις «δυναμικά» ή «χαλαρά» παρέα με αγαπημένα πρόσωπα.\nΆλλωστε η ώρα που θα περάσεις μέσα στην καμπίνα του αυτοκινήτου είναι από μόνη της μια εμπειρία. Πόσο μάλλον όταν οδηγείς το φετινό Αυτοκίνητο της Χρονιάς! Ένα γοητευτικά σχεδιασμένο ευρύχωρο high-tech SUV με μοντέρνο και φουτουριστικό ταμπλό που θυμίζει διαστημόπλοιο... Όσο ταξιδεύεις, μπορείς να απολαμβάνεις τον κρυφό led φωτισμό του εσωτερικού, να διαμορφώνεις τα όργανα του κόκπτιτ όπως θες, να απολαμβάνεις την αγαπημένη σου μουσική σε οθόνη αφής 8’’ που παραπέμπει σε τάμπλετ, να τη ρυθμίζεις και να την ακούς πεντακάθαρα από τα εκπληκτικά ηχεία. Δεν είναι αυτό εμπειρία;\nΑν σε εξιτάρουν οι off road διαδρομές, παίξε άφοβα με τον περιστροφικό επιλογέα του ‘4-Μοde Grip Control’ στο ταμπλώ. Tο εξελιγμένο αυτό σύστημα πρόσφυσης 2ης γενιάς έχει 4 διαφορετικές επιλογές ανάλογα με τις συνθήκες οδοστρώματος. Το εκπληκτικό SUV με σήμα το λιοντάρι πατάει γερά στο έδαφος χάρη στα ελαστικά Mud & Snow, και διαθέτει σύστημα υποβοήθησης κατάβασης για ασφάλεια στις απότομες πλαγιές. Πατάς ένα κουμπί στην κεντρική κονσόλα και το αυτοκίνητο αναλαμβάνει δράση από μόνο του για την κατάβαση με απόλυτο έλεγχο και ασφάλεια!\nΕννοείται ότι αν είσαι high-tech freak και σε βολεύει να συνδέσεις το κινητό σου με το σύστημα του αυτοκινήτου για να δεις διαδρομές στους χάρτες, να ψάξεις πληροφορίες στο Google ή να ακούσεις μουσική από εκεί το high-tech SUV Peugeot 3008 δεν θα σε εμποδίσει. Ανάγει σε άλλο επίπεδο τη διασύνδεση του οδηγού με το αυτοκίνητο με τεχνολογίες όπως το Mirror Screen, τη 3D πλοήγηση και τις φωνητικές εντολές. Σημείωσε ότι στις βασικές λειτουργίες του αυτοκινήτου θα μπορείς να «βολτάρεις» και από έξι διακόπτες αεροπορικού τύπου στην οθόνη αφής, που θυμίζουν πλήκτρα πιάνου!\nΑν είσαι από εκείνους που όταν φεύγεις παίρνεις τα πάντα από το σπίτι, μην προβληματιστείς για τις αποσκευές σου. Θα τοποθετηθούν με εντυπωσιακή άνεση στο ευρύχωρο πορτ-μπαγκάζ, ενώ αν έχεις έξτρα μακριά αντικείμενα μαζί σου (πέδιλα του σκι για παράδειγμα) θα δημιουργήσεις επιπλέον χώρο με τη βοήθεια των αναδιπλούμενων/διαιρούμενων πίσω καθισμάτων και θα κατευθυνθείς χωρίς καμία δυσφορία στον προορισμό σου. Πρόσθεσε ότι θα ανοίγεις την πίσω πόρτα χωρίς τα χέρια σου, καθώς με μια κίνηση του ποδιού κάτω από τον πίσω προφυλακτήρα την ανοίγεις και την κλείνεις αυτόματα και… έφυγες!\nΤο ταξίδι με το λιοντάρι της Peugeot στα χέρια σου θα δώσει άλλη διάσταση στην εμπειρία του roadtrip και της off-road διαδρομής. Θα σε κάνει να θες να φτάσεις μακριά, να εκμεταλλευτείς την αντοχή και την αξιοπιστία του και να έρθεις αντιμέτωπος με νέες προκλήσεις. Και μην ξεχνάς ότι θα «κρατάς» στοιχεία της αγωνιστικής έκδοσης του SUV που θριάμβευσε δύο συνεχόμενες χρονιές στο Ράλι Dakar. Αυτές τις γιορτές κάνε την πιο εντυπωσιακή... έξοδο στο δρόμο.\nΓιατί έχει προκαλέσει σάλο αυτό το ρούχο από την Fendi\nTo Instagram “ψήφισε”: Αυτά είναι τα καλύτερα οπίσθια\nΠροσοχή στις μπαταρίες των αυτοκινήτων - Θύματα χιλιάδες κάτοχοι...\nΠΡΟΣΟΧΗ: Νοίκιασε το ΙΧ του για εξτρα εισόδημα και βγήκε χρεωμένος\n14/10/2018, 20:27 2\nΑγνοια και του τι σημαίνει Γαλλικό αυτοκίνητο\nΟ ορισμός του προβλήματος! Καλά, κι αυτές οι φωτογραφίες στα χιόνια, πολύ γέλιο (ή photoshop έχει πέσει ή θα περιμένουν την ... Ανοιξη για να φύγουν από κεί...!) :)))\nΟι φωτογραφίες ειναι από την παρουσίαση του 3008 στις Άλπεις κατσαπλιά. Πήγαινε το ΣΚ με το Κασκάι σου (γιατί νισανάκια σε κοβω) μεχρι την πεθερά να πάρεις φαγητό και πάλι σπίτι...\nΑκόμα γελάω με το λεξιλόγιό σου. Ανοιξα ακόμα και ...λεξικό φίλε Αρβανίτη των Γαλλικών _ή μήπως Ελβετικών;!_ Αλπεων για να σε καταλάβω πλήρως. Σου προτείνω διαλογισμό και καλή υπομονή στα συνεργεία. Και όχι, δεν είμαι ούτε "νισανάκιας" ούτε οτιδήποτε άλλο που θα μπορούσες να υποθέσεις. Λαϊκέ...!\nΤυχαίνει να έχω αγοράσει το νέο 3008 με το σύστημα πρόσφυσης Grip Control δεύτερης γενιάς, το οποίο και με εξέπληξε με τις ικανότητες του στα χιόνια και στις λάσπες. Το παρέλαβα μετά από πολλούς μήνες αναμονής λόγω της τεράστιας ζήτησης παγκοσμίως και μετά κατάλαβα γιατί και για το ότι δικαιώθηκα για την επιλογή μου. Τα σχόλια σου είναι εντελώς αβάσιμα και προφανώς δεν έχεις την παραμικρή ιδέα για το συγκεκριμένο αυτοκίνητο και τις τεχνολογίες του.\nΕλα κομπλεξικός βαγκιτης είναι που έχει καεί από αυτόν τον όμιλο και νομίζει οτι ολα τα ευρωπαϊκά είναι ιδια.... Η Peugeot προχωράει και οι αλλοι απλα ακολουθούν.\nΞαναμίλα σε 50_60.000 χλμ...\nΣούπερ τα Γαλλικά. Δεν αμφιβάλω. Ως τα πρώτα 20.000 χλμ όμως... Μετά, κλάφτα... Οσο για τα VW, πούλα τα πριν τα 50.000 _ εκεί σπάνε κινητήρες.\nΜε τέτοια αυτοκίνητα πάνε οι έλληνες στα χιόνια? επικίνδυνο. αν όχι κανένα range rover ή land rover, πάρτε τουλάχιστον ένα πραγματικό 4χ4.\nOffroad εμπειρια με το pegeuot?????? χαχαχαχαχαχαχααχαχαχαχχαχα Οκ ενταξει. Προφανως εχετε πληρη αγνοια για το τι ειναι offroad. Εκτος αν εννοειτε κανα "πατημενο" χωματοδρομο, που ετσι κι αλλιως πας με οτι αυτοκινητο και να εχεις\nΔιαφήμιση του αυτοκινήτου κάνουν,όχι της offroad εμπειρίας...\nΤο οτι η Peugeot βγηκε πρωταθλητρια στο Dakar με το Peugeot 3008 DKR σου λεει κατι?\n29/12/2017, 20:03 14\nΒόλτες στους φωτισμένους πεζόδρομους, free street events, shopping, μουσικές σκηνές, εκθέσεις, θέατρο και σινεμά, δράσεις για παιδιά, φαγητό σε εστιατόρια - Τα Χριστούγεννα η Αθήνα είναι πανέμορφη\nΑγόρασε το δώρο για το βαφτιστήρι σου με ένα «κλικ»\nΧριστούγεννα: Συ-lego-ντας τουβλάκια για το παιδικό δωμάτιο\nΓίνεται αυτές τις μέρες να μην υπάρχει κάτω από το χριστουγεννιάτικο δέντρο ένα μεγάλο κουτί που περιμένoυν πως και πως να το ανοίξουν τα παιδιά;\nΤι δώρα θέλουν τα παιδιά τα Χριστούγεννα;\nΈξι επιλογές παιχνιδιών που θα μοιράσουν χαμόγελα στα πιτσιρίκια\n13 προτάσεις δώρων για τους φίλους σου\nΙδέες για την ανταλλαγή δώρων τις γιορτινές ημέρες των Χριστουγέννων\nΔιάλεξε για σένα το πιο «όμορφο» δώρο για το νέο έτος\nΠέντε προτάσεις για να ανταμείψετε τον εαυτό σας για τη χρονιά που πέρασε


Οι Shopping Ads ήρθαν (επιτέλους) στην Ελλάδα! | Marketing\nΟι Shopping Ads ήρθαν (επιτέλους) στην Ελλάδα!\nΑναρτήθηκε από olga, στις 27/07/2019\nΟι Shopping Ads μπορεί να έχουν ξεκινήσει από το 2012, αλλά …7 χρονάκια αργότερα τσουπ κι έφτασαν και στην Ελλάδα! Έφτασαν και υπόσχονται (με πολλά εχέγγυα από την πορεία τους στο εξωτερικό) να αυξήσουν τις πωλήσεις στο eShop σου και την γενικότερη online παρουσία σου.\nΕίναι προϊοντικές διαφημίσεις που εμφανίζονται στα αποτελέσματα αναζήτησης. Αλλά εν αντιθέσει με τις διαφημίσεις αναζήτησης που έχουν μόνο κείμενο, οι Google Shopping Ads έχουν πάντα εικόνα, τιμή προϊόντος ή/και περιγραφή! Επιπροσθέτως, εμφανίζονται στην κορυφή της σελίδας ή/και στη δεξιά στήλη. Να, κάπως έτσι:\nΓιατί χρειάζεσαι κι εσύ Google Shopping Ads;\nΚυριαρχούν στα αποτελέσματα αναζήτησης φυσικών προϊόντων, αφού βρίσκονται στην κορυφή της σελίδας που κοιτάει περισσότερο ο χρήστης, γεγονός που μεγιστοποιεί τις πιθανότητες πώλησης. Η εμπειρία έχει δείξει πως φέρνουν 130% υψηλότερα conversion rates εν συγκρίσει με τις διαφημίσεις αναζήτησης (search ads).\nΔείχνουν στον χρήστη ποικιλία προϊόντων, πλαισιωμένων όχι μόνο με εικόνα, αλλά και με όλες τις βασικές πληροφορίες που τον ενδιαφέρουν! Αυτό τις καθιστά αυτόματα πολύ πιο ελκυστικές και αποτελεσματικές για τον εν δυνάμει πελάτη σου, καθώς όταν κάποιος βλέπει το προϊόν και την τιμή του και πατάει στη διαφήμιση ισοδυναμεί με τον φυσικό πελάτη που εξετάζει το προϊόν στο φυσικό σου κατάστημα: η πρόθεσή του να αγοράσει είναι πολύ υψηλότερη!\nΟι Shopping Ads μπορούν να εμφανιστούν όταν ψάχνεις προϊόντα με τα ακριβή τους χαρακτηριστικά-π.χ. ένα συγκεκριμένο προϊόν/μοντέλο-, γεγονός που κάνει πολύ αποτελεσματικό το ταίριασμα προϊόντος-αγοραστή.\nΑλλά ακόμα κι αν θέλεις να αυξήσεις τις offline πωλήσεις σου, οι Google Shopping Ads μπορούν σίγουρα να σε βοηθήσουν! Ένα από τα success stories της Google αναφέρει πως το Sears Outlet κατάφερε να αυξήσει τις επισκέψεις στα φυσικά του καταστήματα κατά 122% και το ROAS να διαμορφώνεται στο x8!\nΠερνώντας στα πιο τεχνικά, εκτός από υψηλότερο conversion rate & ROAS, τα Google Shopping Ads προσφέρουν πολύ χαμηλότερο CPC – ειδικά τώρα που ο ανταγωνισμός κινείται ακόμα χαμηλά. Εκτός, λοιπόν, από περισσότερους πελάτες με χαμηλότερο κόστος, έχεις και καλύτερο έλεγχο και γρήγορη ανανέωση των προϊόντων σου, εύκολη διαμόρφωση συγκεκριμένων προϊοντικών λιστών και -φυσικά- πολύ αναλυτικά στατιστικά.\nΑν θέλεις κι εσύ να μπεις εγκαίρως στην κορυφή των αναζητήσεων, επικοινώνησε μαζί μας σήμερα!


MINI MARKET: kids, style and wi-fi required – Σελίδα 200 – Προτάσεις online shopping για παιδιά & γονείς\nΈφτασε το τελευταίο Σαββατοκύριακο του Νοεμβρίου! Τι θα κάνουμε; Που θα πάμε; Που θα συναντηθούμε αυτή τη φορά;\nΧαίρομαι πολύ που σας αρέσουν οι προτάσεις μου και τις ακολουθείτε. Έλαβα αρκετά μηνύματα τα προηγούμενα δυο Σαββατοκύριακα για τις επιλογές μου.\nΣτόχος μου δεν είναι να ενημερώσω για τα πάντα, εξάλλου υπάρχουν πολύ καλύτερες σελίδες για αυτό το σκοπό. Όμως, κάθε φορά φιλτράρω τις εκδηλώσεις με βάση το δικό μου σκεπτικό και ελπίζω να ταυτιζόμαστε πλήρως!\nΈνα αλληγορικό παραμύθι για μικρούς και μεγάλους από τον Σπύρο Γραμμένο. Το φανταστικό χωριό είναι η ιστορία ενός χωριού που θα μπορούσε να είναι πρότυπο για μια ευτυχισμένη κοινωνία.\nΘέατρο Γκλόρια Μικρό: Ιπποκράτους 7, Αθήνα, τηλ.: 210 3600832\nΤιμή εισιτηρίου: 6-9 ευρώ, κλικ εδώ\nΕικαστικά παιχνίδια στον Πύργο του εργοστασίου\nΛίγο πριν τα Χριστούγεννα, τα παιδιά ανεβαίνουν στο πιο ψηλό κτίριο της Τεχνόπολης, στον Πύργο του εργοστασίου για να απολαύσουν εικαστικά παιχνίδια από ύψος 30 μέτρων! Με θέα την Αθήνα, τα παιδιά θα εμπνευστούν και θα δημιουργήσουν τη δική τους χρωματιστή και τρισδιάστατη πόλη.\nΒιομηχανικό Μουσείο Φωταερίου: Πειραιώς 100, 118 54 Γκάζι, τηλ.: 210 3475518\nΤα παιδιά από 3 ως 7 ετών θα πρέπει να συνοδεύονται από τους γονείς τους\nΗ Άλις Ποτς έχει δημιουργήσει μια συλλογή κρυστάλλινων αντικειμένων τέχνης από ιδρώτα αθλητών και χορευτών. Η έκθεση παρουσιάζεται στη Στέγη του Ιδρύματος Ωνάση σε μια έκθεση, σε επιμέλεια του Σταύρου Καρέλη, σηματοδοτώντας την απαρχή της συνεργασίας της με το Ίδρυμα Ωνάση, ως Onassis Fellow.\nΕκτός από το να παρατηρήσετε τα έργα της , θα μπορέσετε να ιδρώσετε στο γυμναστήριο και να χορέψετε στο dance floor και να δείτε πώς ο ιδρώτας γίνεται κρυστάλλινο αντικείμενο τέχνης στην κουζίνα/εργαστήριο.\nΣτέγη Ιδρύματος Ωνάση: Λεωφόρος Συγγρού 107, Αθήνα 11745, τηλ. 210 9005800\nΑναρτήθηκε από τον/τηνmirelen 22 Νοεμβρίου, 2018 Δημοσιεύθηκε στηνMini MarketΑφήστε ένα σχόλιο για το Οδηγός για το Σαββατοκύριακο 24-25/11/2018\nΠλησιάζει η πιο όμορφη εποχή του χρόνου. Για εμάς και τα παιδιά η ώρα που στολίζουμε το χριστουγεννιάτικο δέντρο είναι μια από τις πιο όμορφες στιγμές των Χριστουγέννων.\nΕκτός, όμως, από το δέντρο στο σαλόνι, κάποιες οικογένειες επιλέγουν να στολίσουν ένα μικρότερο στο παιδικό δωμάτιο. Ή ψάχνουν λύσεις για ένα «ακίνδυνο» δέντρο από τσόχα. Κάπως έτσι σκέφτηκε και η φίλη του Mini Market Μαρία και έστειλε μήνυμα.\nΑγαπημένο μου mini market …μικρή βοήθεια! ψάχνουμε ένα felt Christmas tree για το δωμάτιο του μικρού Άρη, ή κάτι διαφορετικό σε Christmas tree γενικά …η βοήθειά σου πολύτιμη!! xx\nΓια να δούμε λοιπόν τις εναλλακτικές!\nΔιαθέσιμο μόνο στα καταστήματα του Jysk\nΥπέροχο δεντράκι από τσόχα που θα στολίζουν ξανά και ξανά. Κλικ εδώ.\nΜπορείτε να το κρεμάσετε στην πόρτα ή στον τοίχο για άπειρες ώρες στολίσματος και ξεστολίσματος.\nΚαι φυσικά υπάρχουν άπειρες ιδέες για diy kids friendly Christmas trees.\nΝεότερα άρθρα 1 … 198 199 200 201 202 … 207 Παλαιότερα άρθρα